Urheilulehti

Urheilulehti on suomalainen urheiluaiheinen viikkolehti. Se on maailman toiseksi vanhin yhä ilmestyvä urheilulehti italialaisen La Gazzetta dello Sportin jälkeen. ==Historia== Suomen Urheilulehden perustivat Helsingin yliopiston voimistelulaitoksen opettaja Ivar Wilskman (ensimmäinen päätoimittaja), Albin Järvinen, Volmari Kanninen, Väinö Kahilainen, Ernst Lampén, A.H. Petander ja Janne Sjögren. Perustettavassa lehdessä päätettiin käsitellä voimistelua, miekkailua, metsästystä, kynologiaa (koiraurheilua), purjehdusta, soutua, hiihtoa, luistelua, pyöräilyä, hevosurheilua ja matkailua. Lehden ensimmäinen numero ilmestyi maaliskuussa 1898. Ensimmäisessä numerossa päätoimittaja Wilskman kirjoitti: ”Suomen urheilijat ovat jo kauan tunteneet Suomen Urheilulehden tapaisen aikakauslehden puutetta, lehden, joka tasapuolisesti käsittelisi kaikkia urheilun aloja eli siis urheilua yleensä.” Lehden kutsumanimi on Urheilulehti. Urheilulehden tekijäkuntaan on yli sadan vuoden aikana kuulunut useita tunnettuja yhteiskunnallisia vaikuttajia ja urheilutoimittajia. Myös Suomen tasavallan pitkäaikainen presidentti Urho Kekkonen kirjoitti aktiivisesti lehteen 1920- ja 1930-luvulla, kunnes hän riitautui lehden silloisen toimituksen kanssa. Lehden päätoimittajina ovat toimineet Ivar Wilksmanin lisäksi muun muassa Lauri Pihkala, Harri Eljanko, Martti Jukola, Arto Teronen , Jukka Rönkä, ja vuosina 2017–2019 Tapio Sadeoja.. Vuodesta 2019 lähtien päätoimittajana on toiminut Johanna Lahti Urheilulehteä kustantaa Sanoma Media Finland Oy, joka osti Urheilulehden kesällä 2017. Lehti ilmestyy torstaisin 52 kertaa vuodessa. Toukokuussa 2017 Sanoma Media Finland osti Urheilulehden A-lehdiltä ja yhdisti sen omaan Urheilusanomat-lehteensä muodostaen uuden urheilumedian. == Levikki ja lukijamäärä == Urheilulehden levikki oli vielä vuonna 1997 vain 10 471 kappaletta. Alimmillaan se oli käynyt jopa 6 000 kappaleessa. A-lehtien ostettua lehden myös levikki nousi. Vuonna 2010 levikki ylsi 36 000 kappaleeseen mutta laski viittä vuotta myöhemmin alle 25 000. Lehden keskimääräisen numeron lukijamäärä vuonna 2018 oli 115 000. == Kustantajat == * Ivar Wilskman 1898–1908 * Arvo Vartia & Lauri Pihkala & Väinö Tiiri 1908–1911 * Amos Anderson 1911–1912 * Urheilijain Kustannus Oy 1912–1918 * Otava Oy 1918–1922 * SVUL 1922–1930 * Suomen Urheilulehti Oy 1930–1942 * Palloliitto 1942–1950 * SVUL 1950–1991 * Lehtisepät Oy 1991–1997 * Suomen Urheilulehti Oy 1997–1999 * Wellmedia Oy 1991–2001 * A-lehdet 2001–2017 * Sanoma Media Finland 2017– ==Päätoimittajat kautta aikain== * Ivar Wilskman 1898–1908 * Arvo Vartia 1908–1913 * Kaarlo Soinio 1913–1917 * Toivo Aro 1917–1918 * Lauri Pihkala 1918–1925 * Väinö Teivaala 1925–1926 * Lauri Santala 1927–1930 * Martti Jukola 1930–1936 * Hugo Valpas 1936–1940 * Jori Ilanko 1940–1942 * Harri Eljanko 1942–1950 * Paul Sirmeikkö 1951–1965 * Aaro Laine 1966–1971 * Risto Taimi 1971–1973 * Risto Forss 1973–1975 * Risto Kurunmäki 1975–1976 * Jouni Vilermo 1976–1980 * Antti O. Arponen 1980–1981 * Arto Teronen 1981–1993 * Lauri Karppinen 1993–2000 * Kai Kyllönen 2000 * Markku Tuhkanen 2000–2001 * Jukka Rönkä 2001–2017 * Tapio Sadeoja 2017–2019 * Johanna Lahti 2019– ==Katso myös== *Suomen Urheilulehden kultamitali == Lähteet == == Aiheesta muualla == * Urheilulehden kotisivut * Urheilulehden vuosikerrat 1898–1910 digitoituna. Kansalliskirjasto. Luokka:Suomalaiset urheilulehdet